**A hallgatói mobilitás célja:**

* féléváthallgatás normál szakos képzésben, nyári egyetemen, intenzív kurzuson, hallgatói szakmai kiránduláson való részvétel, labormunka, szakmai gyakorlat, szakdolgozat készítés.

***A hallgatói mobilitási ösztöndíj elnyerésének feltételei***

CEEPUS ösztöndíjas csak az a SJE alapképzésen (BA), nappali tagozaton tanuló hallgató lehet, aki rendelkezik:

* a kiutazáskor már 2 lezárt félévvel,
* a kiutazás időtartama alatt aktív hallgatói jogviszonnyal,
* CEEPUS országbeli állampolgársággal,
* a SJE hálózati koordinátor támogatásával.

***A mobilitás típusai:***

**Féléváthallgatás (Student mobility)**

Alap- és mesterképzésben hallgatók ajánlottan 1 szemeszter vagy trimeszter, minimum 3 hónap, maximum 10 hónap.

*A kinttartózkodás alatt kurzusok látogatása, teljesítése és kreditszerzés kötelező, kiegészítheti a szakmai gyakorlatot is.*

**Rövid távú hallgatói mobilitás (Short Term Student mobility)**

Posztgraduális hallgatók (PhD. hallgatók), diplomamunkán dolgozó alap- és mesterképzéses hallgatók, minimum 10 hónap, maximum 10 hónap. Szakdolgozatokhoz vagy disszertációhoz való kutatás, konzultáció, labormunka.

*Speciális kurzusokon való részvétel:*

intenzív nyelvi vagy szakmai kurzus: minimum 5 nap,

hallgatói szakmai kirándulás: minimum 2-3 nap.

## Ösztöndíj

Az ösztöndíjat a nyertes pályázó a fogadó országtól kapja, ennek mértéke országonként eltérő. Az aktuális összegekről bővebben a Központi CEEPUS Iroda honlapján ([www.ceepus.info](http://www.ceepus.info/)) tájékozódhat, az egyes nemzeti CEEPUS irodák linkjeire kattintva.